Libellus de medicinalibus Indorum herbis
Libellus de medicinalibus Indorum herbis, aliter codex Badianus vel de la Cruz-Badianus, est liber qui de virtutibus medicinalibus plantarum tractat. Hodie Mexicopoli apud Institutum Nationale Anthropologicum et Historicum servatur. Prototypus libri sermone Nahuatl anno 1552 a Martino de la Cruz, Mexicano ab urbe Xochimilco oriundo discipulo Iesuitarum conscriptus est. In hoc libro primum Vanilla planifolia orchidacea aromatifera refertur, primum arbores Theobroma cacao et Protium copal delineantur. Exemplar originale disparuit sed ei Mexicanus Ioannes Badianus etiam Xochimilcensis versionem latinam dedit semper servatam. Tamen in versione Latina nomina nahuatl sub imaginibus plantarum asservantur. Initio saeculi XVII codex Badianus inter libros cardinalis Francisci Barberini erat.